
E L Ő T E R J E S Z T É S

Sülysáp Város Önkormányzata Képviselő-testületének
2015. április 23-án tartandó munkaterv szerinti ülésére

2. napirendhez

Tárgy:
Ceglédi Katasztrófavédelmi Kirendeltség 2014. évi tevékenységéről szóló beszámoló és tájékoztató
Tisztelt Képviselő-testület!

A tűz elleni védekezésről, a műszaki mentésről és a tűzoltóságról szóló 1996. évi XXXI. törvény 30. § (5) bekezdése szerint „A tűzoltó parancsnok vagy kijelölt helyettese évente beszámol a hivatásos tűzoltóság működési területén működő települési önkormányzat Képviselő-testületének a település tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról.”
Fentiekre tekintettel a Nagykáta Hivatásos Tűzoltó-parancsnokság (1. sz. melléklet) megküldte a 2014. évi tevékenységéről szóló tájékoztatóját.

A beszámoló megküldésével egyidejűleg kéréssel fordultak önkormányzatunkhoz (3. sz. melléklet), melyben támogatásunkat kérik a beavatkozó állomány munkakörülményeinek  javítására azzal, hogy az infrastruktúra javítására és a rekreáció feltételeinek fejlesztésére, anyagi vagy tárgyi támogatást nyújtunk. 
Kérésüknek eleget téve javasolom, hogy támogassuk a kezdeményezést, és a költségvetés tartalék keretének terhére nyújtsunk 200.000,- Ft támogatást a hivatásos állomány részére.

A Pest Megyei Katasztrófavédelmi Igazgatóság Cegléd Katasztrófavédelmi Kirendeltsége (2. sz. melléklet) szintén megküldte Önkormányzatunknak a 2014. évi önkormányzati tájékoztatóját, azonban ezt jogszabály nem írja elő a részére és a Képviselő-testületnek sincs ezzel kapcsolatosan jogszabályban előírt kötelezettsége.  
Kérem a beszámoló és a tájékoztató szíves megtárgyalását.

…/2015. (IV. 23.) ÖKT határozati javaslat

Sülysáp Város Önkormányzatának Képviselő-testülete 
1. a Nagykáta Hivatásos Tűzoltóság 2014. évi tevékenységéről szóló beszámolóját elfogadja,

2. a rekreáció feltételeinek fejlesztéséhez, valamint az infrastruktúra javításához szükséges anyagi és tárgyi eszközök megteremtéséhez 200.000,- Ft támogatást nyújt a költségvetés tartalék keretének terhére,

Határidő: azonnal
Felelős: polgármester
…/2015. (IV. 23.) ÖKT határozati javaslat

Sülysáp Város Önkormányzatának Képviselő-testülete a Pest Megyei Katasztrófavédelmi Igazgatóság Cegléd Katasztrófavédelmi Kirendeltség 2014. évi önkormányzati tájékoztatóját tudomásul veszi.

Határidő: azonnal
Felelős: polgármester
Sülysáp, 2015. április 13.

Horinka László s.k.


polgármester
Láttam! 

Sülysáp, 2015. április 14.

Kiss Imre s.k. irodavezető 

1. sz. melléklet

Pest Megyei Katasztrófavédelmi Igazgatóság

Cegléd Katasztrófavédelmi Kirendeltség

Nagykáta Hivatásos Tűzoltóság

H-2760 Nagykáta, Állomás u. 1. (: 2760 Nagykáta, Állomás út 1. 

Tel: (36-29) 440-069 Fax: (29) 440-905 e-mail: nagykata.ht@katved.gov.hu
Jóváhagyom!

Cegléd, 2015. ........................
              Tóth László tűzoltó alezredes

                      kirendeltség-vezető

Nagykáta Hivatásos Tűzoltó-parancsnokság

 2014. ÉVI ÖNKORMÁNYZATI BESZÁMOLÓ
     Felterjeszti:
Nagykáta, 2015. március 4.
                                                                                        Torba Csaba tűzoltó alezredes

                                                                                                          Parancsnok
Tájékoztatom a Tisztelt Képviselőtestületet, hogy Kirendeltségünk a területi szerv feladat meghatározása alapján hajtotta végre a megnövekedett integrált hatósági feladatokat, a kibővült hatáskörökkel kapcsolatos szabályzók elsajátítása és gyakorlati alkalmazását prioritásként kezeljük.

Kiemelt figyelmet fordítottunk a megelőző tevékenység integrált katasztrófavédelmi szemléletű végrehajtására a tűzoltó-technikai szakfelszereléseink és gépjárműveink karbantartottságára, valamint az állampolgárok védelmére illetékességi területünkön.

A Cegléd KvK mind három járásában megalakításra kerültek az Önkéntes Mentőcsoportok így jelentősen megnöveltük a helyi katasztrófahelyzetekben bevethető létszámot, amely nagyban hozzájárul a lakosság biztonság érzetének növekedéséhez.

Mind három járásunkban a katasztrófavédelmi elnökhelyettesek kijelölése megtörtént a helyi védelmi bizottságban betöltött feladatukat megfelelő színvonalon végzik, a védelmi igazgatási területén is folyamatos a munkavégzés és a kapcsolattartás a járási vezetőkkel.

A fegyelmi helyzetünk a szigorú követelménytámasztó elvárásoknak megfelel, az állomány alakiassága és fegyelmezettsége az elvárt szintű.

Pest Megyei Katasztrófavédelmi Igazgatóság, Cegléd Katasztrófavédelmi Kirendeltség, Nagykáta Hivatásos Tűzoltó-parancsnokság tevékenységét a vizsgált időszakban a szervezetet érintő jogszabályok, az Országos Katasztrófavédelmi Főigazgatóság és a Pest Megyei Katasztrófavédelmi Igazgatóság normatív szabályozói, valamint az Pest MKI Szervezeti és Működési Szabályzata alapján végezte. 

1. A 2014. év legfontosabb tűzvédelmi célkitűzései, feladatai. 

         A Katasztrófavédelem, mint az Állam közbiztonságért felelős szerve Magyarország Állampolgárai felé nyitott. Joguk tevékenységünkről, eredményeinkről, szervezetünk rövid-hosszú- és középtávú terveiről tájékozódni, a lakóhelyüket érintő közvetett és közvetlen veszélyhelyzetekről tudni az együttes felkészülés és védekezés érdekében. A katasztrófavédelem közös ügy, minden itt élő ember közös feladata és felelőssége a különböző veszélyhelyzetek kezelésére történő felkészülés.

   
 A Katasztrófavédelem szervezete sikeresen teljesítette 2014-ben a közbiztonsági rendeltetéséből adódó feladatait. Mindhárom szakterületen kiemelkedő teljesítményt nyújtottunk, akár a lakosság élet- és vagyonbiztonságának védelmét-, a gazdaság biztonságos működésének támogatását és a magyarországi kritikus infrastruktúrák hatósági felügyelet alatt tartását illetően. 
A 2014. évre a belügyminiszter által meghatározott feladatokat, vagyis a megelőző tevékenység, a kockázatelemzés, a tudatosság, a szakirányítási, szakfelügyeleti tevékenység erősítését, az önkéntesség támogatását, a szervezeten belüli közösségépítést, az új tisztképzési rendszer kialakítását, az őrsprogram továbbvitelét, az önkéntes mentőszervezeti rendszer kiépítésének folytatását, a monitoring és az egységes segélyhívó rendszer kialakítását a katasztrófavédelem véghezvitte. A legjelentősebb tavalyi eseményekben az a közös, hogy veszélyhelyzetet nem kellett kihirdetni, legyen szó az év eleji havazásról, az Yvette-ciklon okozta károkról, a szeptemberi árvizekről, a Mura, Dráva áradásakor Szlovéniával megmutatkozó összefogásról, a decemberi ónos esőről, az általa okozott áramkimaradásról. 

   
Az elmúlt évben folyamatosan javultak a műszaki feltételek. A tűzesetek, szén-monoxid-mérgezések, kéménytüzek száma csökkent, a hatósági munka végzésében bekövetkezett rendszerszintű változással kapcsolatban kiemelhető, hogy szolgáltató, a partnerekkel folyamatosan szakmai kapcsolatot tartó, hatóságot működtet a Katasztrófavédelem. Szeptemberben integrálódtak a vízügyi, vízminőségi hatósági feladatokat ellátó jogkörök is. Jelentősen fejlődött a műveletirányítás. 
Az eredmények között beszámolhatunk a javuló képzési munkáról, az informatikai háttér javulásáról, az egységesebb vezető-irányító tevékenységről. A Katasztrófavédelem logisztikai feladatellátása is egyre magasabb szintű, különböző igényeknek tud megfelelni a veszélyhelyzetek elhárítása során. 
A hatósági megelőzés javulását mutatja, hogy csökkent a külterületi tüzek, a szén-monoxid-mérgezések, az adventi tűzesetek száma, mindez az élet- és vagyonbiztonság javulását jelenti. 
Az eltelt, három év alatt több mint négyszeresére nőtt az önkéntes tűzoltó egyesületek támogatása, az idén erre már félmilliárd forintot szán a költségvetés. A katasztrófavédelem népszerű a fiatalok között is, országosan több mint tizenhét-ezren döntöttek úgy, hogy itt töltik a közösségi szolgálatukat.
       A Cegléd Katasztrófavédelmi Kirendeltség összesített veszély-elhárítási terve határidőre elkészült, melyet az idei évben, a települések tervei alapján felülvizsgáltuk. A járási tervkivonatok elkészültek, és a járási hivatalok vezetői által jóváhagyásra kerültek. 

A kirendeltség összesített terve alapján a kivonatok felülvizsgálata is megtörtént. Az első félévben elkészült az összes település mozgósítás terve, melyek felülvizsgálatára a II. félévben tervezett, polgári védelmi szervezetek felkészítésével összefüggően, a polgári védelmi szervezetek állományának felülvizsgálatakor került sor.  A rendkívüli téli időjárásra felkészülés érdekében a további téli kockázati helyszínek kerültek meghatározásra, amelyekre intézkedési terv készült. 

    2014. év legfontosabb tűzvédelmi célkitűzései és feladatai között szerepelt lakossági vonatkozásban a kéménytüzek, valamint szénmonoxid-mérgezések számának visszaszorítása. A természeti károsodással járó események csökkentése tárgyában a vegetációs tüzek visszaszorítása volt a fő célkitűzés. Ennek érdekében beavatkozó egységeink az adott kárhelyszínen tapasztaltakat folyamatosan továbbították a Ceglédi Katasztrófavédelmi Kirendeltség Hatósági Osztálya felé. A hatósági szakterület munkatársai szükség szerint soron kívüli helyszíni ellenőrzést, valamint szemlét hajtottak végre és adott esetben tiltó határozatot adtak ki az eszköz, berendezés használatával kapcsolatban. 
A helyszíni tapasztalatok alapján, valamint a szakhatóságokkal, kivitelezőkkel, gyártókkal folytatott egyeztetések eredményeként széleskörű tájékoztató anyagok készültek, melyek a lakossághoz a médiumok több útján eljuttatásra kerültek (pl. híradások, újságcikkek, plakátok, CO érzékelők beszerzési pályázatai). A BM OKF és a Pest Megyei Katasztrófavédelmi Igazgatóság honlapján többször közlésre kerültek az adott év időszakára jellemző veszélyeztetettségi felhívások, tájékoztatók.
2. Az elvégzett feladatok, megtett intézkedések:

Tűzoltóságunk készenléti rajai a 2014. évben az alábbi káreseti tevékenységet hajtották végre:

A 2014. év a vonulási adatok tekintetében jelentősen nem tér el a 2013. év beavatkozásainak számától. A káresetek számának változása alig 10%-al haladja meg a 2013. évit.  A vonulási statisztikák szerint a Cegléd Katasztrófavédelmi Kirendeltség vonatkozásában a 2014. évben a vonulások arányok szerint Cegléd HTP 45%, Nagykáta HTP 43 % és Nagykőrös ÖTP pedig 9 %-ban, szomszédos kirendeltségről segítségnyújtás a beavatkozás 3%-ban volt.  Nagykáta HTP esetében indokolt kiemelni, hogy szinte Cegléd HTP-gal azonos vonulási adatokat a 2014-es év nagy részében egyetlen gépjárműfecskendőt terhelve produkálta. Ez az eseményszám növekedés nagymértékben a kedvezőtlen időjárási körülményeknek tudható be, viszont a folyamatos lakosságtájékoztatási tevékenységnek, valamint a lakosság jogkövető magatartásának javulásának köszönhetően nem volt nagyobb arányú káresetszám növekedés. Szakmailag indokolatlan riasztási fokozat meghatározás, túlriasztás a vizsgált időszakban nem történt.

2014. év I-II. Negyedéves feladataként jelentkezett a működési területen lévő vízelvezető árkok és a vízkármegelőzésre szolgáló védelmi művek karbantartottságára, állapotára vonatkozó ellenőrzési tevékenységben történő közreműködés.

A Nagykáta HTP működési területe 14 települést fed le, ezek közül 8 település rendelkezik ÖTE-vel. Ezek a szervezetek jelentős részt vállalnak a mentő tűzvédelmi tevékenységben. A 2014. évben a Nagykáta HTP működési területén keletkezett káresetek 38%-ában segítséget tudtak nyújtani a beavatkozásoknál. Az ÖTE által bevethető oltóanyag, technikai eszközök, tűzoltói kapacitás, valamint a szabad területeket érintő helyismeretük gyorsabbá és hatékonyabbá teszik a beavatkozást. Az Önkéntes tűzoltó egyesülettel nagyon aktív, jó együttműködés jellemzi kapcsolatunkat. Többen tagjai a 2014-ban megalakult „Tápió Mentőcsoportnak”, mint járási mentőcsoportnak. 
2.1     Járási Önkéntes mentőcsoport
A Nagykáta járásban megalakításra került a Tápió Önkéntes Járási Mentőcsoport így jelentősen megnöveltük a helyi katasztrófahelyzetekben bevethető létszámot, amely nagyban hozzájárul a lakosság biztonság érzetének növekedéséhez. A mentőcsoport vezetési-, lakosságvédelmi-, logisztikai-, és műszaki egységből épül fel. Létrehozásának célja a veszélyeztetett területen munkát végző, területlezárásért, területbiztosításért, őrzésért és forgalom irányításért felelős hivatásos szervek állományának kiegészítése, a munka segítése. Ebben az évben Nagykőrösön hajtottunk végre nemzeti minősítő gyakorlatot.

2.2     Lakossággal való kapcsolattartás:

Minden évben nyílt napot tartunk Tűzoltóságunkon. A rendezvény célja, hogy a lakosság számára tájékoztatást nyújtsunk a katasztrófavédelem rendszeréről, feladatairól, felszereléséről, a lakosság - azon belül legfőképpen - a tanuló ifjúság megismerkedjen a rendvédelmi szervek hivatásával, az általuk használt szakfelszerelésekkel, speciális technikai eszközökkel, járművekkel, és a laktanyában folyó mindennapi élettel.

Közösségi szolgálattal kapcsolatban 2014-ben 4 megállapodást kötött a kirendeltség középfokú oktatási intézménnyel, ezzel együtt 9- re nőtt a megkötött megállapodások száma. 

A felkészítő foglalkozásokat a felügyelők, saját szakterületüket tekintve tartották meg, illetve felkészítést tartottak a katasztrófavédelem szervezetéről és feladatairól. A megjelölt alkalmakkor a diákok adminisztratív feladatokat, adatgyűjtési feladatokat, külső-, és belső körletkarbantartást, szerkarbantartást végeznek, illetve részt vettek az ifjúsági verseny és a nyílt nap előkészítésében és lebonyolításában. Megismertetjük a résztvevőkkel a katasztrófavédelem szükségességét, struktúráját, feladatait, valamint a különböző szakterületeket részleteiben is.
2.3    Önkormányzattal való együttműködés:

A tevékenységünk során az Önkormányzatokkal a kapcsolattartásunk folyamatos. Amennyiben szükségünk van segítségre az Önkormányzat vezetése maradéktalanul a rendelkezésünkre áll, a lehetőségeihez mérten a maximális segítséget nyújtja.

3 . Képzések, továbbképzések 

    Tűzoltóink szakképzése a hatályos képzési szabályzatainknak megfelelően, a tematikáknak és előírásoknak megfelelően kerültek megtartásra. A tavalyi évben tértünk át a központosított, egységes Belügyi Képzésre. Ennek végrehajtását a parancsnok és helyettese havi rendszerességgel ellenőrizte. A foglalkozási terveket a szolgálatparancsnokok rendben, határidőre készítik el melyet a parancsnok, illetve egyéb esetekben a tűzoltósági felügyelő hagy jóvá. 
4 . Védelmi igazgatás

A 2014. évben három alkalommal került sor HVB ülés megtartására. 2014. február hónapban a katasztrófavédelmi elnök-helyettes beszámolója a téli időjárási viszonyokkal összefüggésben megtett intézkedésekről és 2014. áprilisban a HVB-t érintő főbb katasztrófavédelmi feladatokról. 2014. októberben tájékoztató a téli időjárási viszonyokra való felkészülés helyzetéről. 
5. Gépjármű ellátottság

    A rendelkezésre álló gépjármű állománnyal a HTP a működési területén ellátta mindennapi feladatait. A gépjárművek karbantartása, javíttatása és egyéb szaktevékenységek, a központi meghatározás alapján csak a BM OKF tulajdonában lévő HEROS javítóműhelyekben történik. A HTP-hez legközelebb Budapesten üzemel HEROS javítóműhely, így a gépjárművek karbantartása és javítása a lehető legrövidebb időn belül megoldható.

Nagykáta HTP tűzoltó-gépjármű állománya:

	Sorszám
	Típus
	Forgalmi rendszám
	Gyártási év

	1. 
	Reanult Saurus TLF 4000
	JGD-276
	2004

	2. 
	Reanult Midlum 7000
	HPN-877
	2001

	3. 
	Mazda B-2500 terepjáró
	JGN-345
	2004


Gépjárműfecskendők műszaki-technikai, tűzoltás-technikai, állapotát folyamatosan figyelemmel kísérjük, és lejáratuk előtt intézkedünk a megfelelő vizsgálatok, szemlék stb. elvégeztetésére. A gépjárműveket az aktuális időszakokra felkészítettük. A gépjármű vezetőket folyamatosan képeztük és hívtuk fel a figyelmüket a biztonságos közlekedés, vonulás szabályaira. 

6 . Tűzoltó laktanya, elhelyezési körülmények

A tűzoltóság épülete viszonylag újnak mondható, azonban a közeljövőben terveznünk kell a részleges felújítási, elsősorban festési munkálatokra. A közmunka keretében alkalmazott dolgozók folyamatosan végzik az épület állagmegőrzési munkálatait tűzoltóinkon kívül. Az épület állag megóvása érdekében a rendszeres munkavédelmi szemlék során feltárt hiányosságok a legrövidebb időn belül felszámolásra kerültek. 
7. A 2015. év fő feladatai:

2015. évben továbbra is törekedni szükséges CO mérgezések, kéménytüzek megelőzésének területén elért eredmények szinten tartására, valamint a szabad területek tüzeinek megelőzése. A célkitűzések végrehajtásának feladata a kockázati helyszínek további felderítése és ellenőrzése szükséges annak érdekében, hogy a szabálysértések, a Katasztrófavédelmi Hatósági Osztály intézkedései által a felszámolása kerüljenek. 

A lakosság tájékoztatása kiemelt jelentőségű az vegetációs és erdőtüzek megelőzése érdekében, ezért az idei évben is szükséges a veszélyekhez kötődő időszakokban a figyelemfelhívás, az aktuális prevenciós kampányokban való részvétel, melynek kivitelezése az önkormányzatok, a helyi média és a hivatásos szervek közös feladata.

A tűzmegelőzés érdekében az idei évben is szükségesnek tartjuk a Területi Tűzmegelőzési Bizottság prevenciós feladataiban történő közreműködést. 

A rendkívüli időjárás okozta veszélyhelyzetek megelőzése és kezelése érdekében kiemelt feladatként jelentkezik 2015-ben is a szabadtéri rendezvények szervezőivel történő szoros együttműködés, a kétirányú információáramlás. 

2015-ben az előző évek tapasztalatai alapján jól bevált műveleti terv készítése és beválásának vizsgálata fokozza a kihívásokra történő felkészülést. Az előrejelzések alapján történő felkészülés alapja az esetleges mentési tevékenység végrehajtásához szükséges eszközök polgármesterek által történő lebiztosítása, a rendelkezésünkre álló adatbázisok naprakészen tartása, és kiemelt figyelmet fordítunk az idei évben is a karitatív szervezetekkel, a társ szervekkel illetve az önkormányzatokkal történő együttműködésre

Nagykáta, 2015. március 4.
 Torba Csaba tű. alezredes 

                                                                                                               parancsnok
2. sz. melléklet

Tóth László tűzoltó alezredes
     kirendeltség-vezető

Tájékoztatom, hogy a Pest Megyei Katasztrófavédelmi Igazgatóság, Cegléd Katasztrófavédelmi Kirendeltség tevékenységét a vizsgált időszakban a szervezetet érintő jogszabályok, az Országos Katasztrófavédelmi Főigazgatóság és a Pest Megyei Katasztrófavédelmi Igazgatóság normatív szabályozói, valamint a Pest MKI Szervezeti és Működési Szabályzata alapján végezte. 

Illetékességi területünk és veszélyeztetettségének bemutatása

Működési és illetékességi területünk rendkívüli nagy kiterjedésű, a megye területének 1/3-a, közel 2000 négyzetkilométer. Jelentős távolságokkal kell számolnunk mind a vonulás mind az integrált hatósági tevékenység szempontjából. Az illetékességünkhöz tartozó 31 települése jellemzően kertvárosi, kisebb részben lakótelepes jellegű, melyeket három járást foglal magába. Lakossága 200 000 ezer fő.

Ár-és belvízi veszélyeztetettség: A kirendeltség területén nincs nagy folyó, ezért árvíz-veszélyeztetettség nem jellemző. A belvíz-veszélyeztetettség az alföldi jelleg, valamint a felszíni vizek elvezetésére alkalmas vízfolyások (Gerje, Perje, Tápió, Hajta és a kirendeltség északi részén egy települést érintő Zagyva) miatt kiemelkedő. 2014. évben a belterületi belvíz elvezető ellenőrzését 151 esetben hajtottunk végre.  

Közlekedési csomópontok: A 4. sz. főútvonal és a 441-es, 311-es észak déli összekötő útvonalak a város területén haladnak át, elkerülő út hiányában. A Budapest keleti és a Budapest déli fő vasúti útvonalak csomópontja. 

A területen jelentős a kelet - nyugat, valamint számottevő az észak - dél irányú átmenő forgalom. A nemzetközi áruszállítást végző teherforgalom a legjelentősebb, mely a településeket megközelíti, egyes esetekben érinti is. 

Az illetékességi területünk 31 települése közül 11 település II katasztrófavédelmi osztályba sorolt, 20 település pedig III. katasztrófavédelmi osztályba lett sorolva a kockázat elemzés és értékelés alapján.

Kitűzött feladatok végrehajtása

A Kirendeltségünk 2014-ben sikeresen teljesítette a jogszabályokban előírt feladatait, biztosította az illetékességi területen élők és azok anyagi javainak biztonságát. 

Hatékony prevenciós tevékenységünknek köszönhetően növeltük a lakosság biztonságérzetét, és elősegítettük jogkövető magatartásukat. 

A közbiztonsági rendeltetéséből adódó feladatainkat a különböző szintű jogszabályoknak megfelelően, az éves célkitűzésekhez igazodva, a munkatervekben foglaltak szerint hajtottuk végre. A megnövekedett integrált hatósági feladatokat, a kibővült hatáskörökkel kapcsolatos ismeretek, szabályzók elsajátítását és gyakorlati alkalmazását kiemelt prioritásként kezeltük.

A tűzesetek, szén-monoxid-mérgezések, kéménytüzek számának csökkenése, a hatósági munkában bekövetkezett szemléletváltás eredménye.

Illetékességi területünk három járásában megalakításra kerültek az Önkéntes Mentőcsoportok, így jelentősen megnöveltük a helyi katasztrófahelyzetekben bevethető létszámot. A mentőszervezetek megalakításában nagyfokú együttműködésre számíthattunk a Járási Hivatalok vezetőitől, akikkel a kapcsolatunk példás és rendszeres. 

A katasztrófavédelmi elnökhelyettesek kijelölése is megtörtént a járásokban, akik a veszélyhelyzet kihirdetését követően átveszik a védekezés irányítását a Helyi Védelmi Bizottság Elnökétől. 

Vezetés, irányítás, együttműködés területe

Cegléd KvK irányítását 2012. 04. 01-től látom el. A katasztrófavédelmi kirendeltségen, a Cegléd és Nagykáta Hivatásos Tűzoltó Parancsnokságon 124 fő hivatásos és közalkalmazott állományú végez különböző szakmai vagy funkcionális tevékenységet. Munkánkat 6 fő közfoglalkoztatott is segíti.

A kirendeltségen történő feladatszabás következetes, célorientált. Az integrált hatósági tevékenység végrehajtása érdekében a felügyelők a hivatásos tűzoltóságok irányába is végzik felügyeleti és szakirányítási tevékenységüket. 

A jelentkező feladatok kontrolálása, koordinációja a szakterületek vezetőin keresztül a kirendeltség-vezető által valósul meg.

Együttműködés más szervekkel, szervezetekkel:

Kiemelt figyelmet fordítottunk más állami szervekkel, hatóságokkal, szolgálatokkal, a helyi önkormányzatokkal, valamint a civil szervezetekkel való szoros együttműködésre. A kirendeltség vezetőjeként valamennyi polgármesterrel, jegyzővel, több alkalommal találkoztam. 

Tűzoltósági szakterület

A tűzoltósági szakterület esetében jellemző, hogy folyamatosan követi a technológiák változását a legjelentősebb eredmény az új Országos Tűzvédelmi Szabályzat elkészítése volt, amely egy nehezen értelmezhető, merev rendszert vált fel egy keretszabályokra és mérnöki módszerekre alapozó új megoldással. 

A tűzvédelmi hatósági ügyek közül a kéményseprő ipari szolgáltatók felülvizsgálata emelhető ki többek között eredményként, az ellenőrzéseknek köszönhetően tizenöt százalékkal csökkent a kéménytüzek
száma.

A Cegléd KvK irányítása alá tartozik Nagykáta és Cegléd Hivatásos Tűzoltóparancsnokság, Nagykőrös Önkormányzati Tűzoltóparancsnokság és 8 Önkéntes Tűzoltó Egyesület felett gyakorol szakmai felügyeletet. 

Vonulási adatok: Az elmúlt évben a működési területünkön 1132 db olyan káreset történt, amely indokolta a tűzoltói beavatkozást, 55%-ban tűzeset (631 db) és 45%-ban műszaki mentés (501 db).

A vonulások arányainak eloszlásában Cegléd HTP 45%, Nagykáta HTP 43 % és Nagykőrös ÖTP pedig 9 %-ban, szomszédos kirendeltségről segítségnyújtás a beavatkozás 3%-ban volt. 

Nagykáta HTP működési területe 14 települést fed le, ezek közül 8 település rendelkezik Önkéntes Tűzoltó Egyesülettel, akik a keletkezett káresetek 38%-ában segítséget tudtak nyújtani a beavatkozásoknál. Önállóan beavatkozó képességgel rendelkező ÖTE jelenleg nincs. Az elmúlt három év alatt több mint négyszeresére nőtt az önkéntes tűzoltó egyesületek támogatása, 2015-ben országos szinten erre már félmilliárd forintot szán a költségvetés.

Tűzvizsgálat: 2014. évben 15 db olyan tűzeset történt, amely a hatályos jogszabályok és belső szabályzók indokolttá tették a tűzvizsgálati eljárás lefolytatását. A tűzvizsgálati eljárásoknál a tűz keletkezési helyének, idejének, keletkezési ok rendszerének minden kétséget kizáró bizonyítására törekszünk. A BM OKF által szervezett II. Országos Tűzvizsgálói versenyen a Cegléd KVK által delegált résztvevő első helyezést ért el. 

Egyéb szakmai tevékenység: Több alkalommal iskolai előadás keretében pályaválasztási illetve közösségi szolgálati témakörben előadások tartásában részt vállaltunk. A Pest MKI illetékességi területén zajló rendezvények alkalmával szervezett szakmai bemutatókon is nagy szerepet vállalunk. A szervezők mindig rendkívül elégedettek a bemutatók színvonalával, a készenléti állomány felkészültségével, elhivatottságával. (Hungaroring, Total-Car nap stb.)

Lakossági bejelentésekkel kapcsolatos ügyek kivizsgálása folyamatos. (veszélyes fa, útelzárások, a vonulási útvonalakon a csatornázási munkálatok, alternatív közlekedési utak figyelemmel kísérése). A Hatósági osztállyal való szoros, napi szintű egyeztetés történik a tűzvizsgálati eljárásokban, tűzeseteket és műszaki mentéseket érintő hatósági ügyekben is. 

Polgári védelmi szakterület

A polgári védelmi feladatok végzésében a polgári védelmi felügyelő és a katasztrófavédelmi megbízott (a továbbiakban: KvMb) vesz részt.

Veszélyhelyzeti prognózis: A megyei igazgatóság által elkészített veszélyhelyzeti prognózisokban meghatározott feladatok végrehajtásra kerültek. A rendkívüli téli időjárásra felkészülés érdekében téli kockázati helyszínek kerültek meghatározásra, és elkészültek az intézkedési tervek, a téli kockázati helyszíneken végrehajtandó feladatokra. Ezeken a helyeken a rendőrség és a magyar közút bevonásával ellenőrzéseket hajtottunk végre.

A Helyi Védelmi Bizottsági üléseken javasoltuk a téli időjárással összefüggő felkészülés feladatainak napirendre tűzését. A téli időjárással összefüggő feladatok elvégzése érdekében elérhetőségeket egyeztettük az illetékességi területhez tartozó társszervekkel és karitatív szervezetekkel. A technikai eszközök lebiztosítása a polgármesterek közreműködésével a kockázati helyszínekre vonatkozóan megtörtént. 

Katasztrófavédelmi gyakorlatok: A Kirendeltség illetékességi területén védelmi igazgatásban részt vevők részére katasztrófavédelmi gyakorlatot hajtottuk végre Ceglédi a Nagykátai, a Nagykőrösi Rendőrkapitányság vezetője, a Magyar Közút Ceglédi és Monori Üzemmérnökségének vezetője, a Ceglédi Járási tiszti főorvos, a Vöröskereszt Nagykőrösi és Ceglédi Kirendeltségének vezetője, közbiztonsági referensek, és a települések katasztrófavédelmi feladatokkal megbízott ügyintézői együttműködésével. 

A végrehajtott törzsvezetési gyakorlatok következményeképpen a társszervek és a kirendeltség vezető állománya a személyes kapcsolat megteremtésével tovább növelte az együttműködés eredményességét, a kapcsolattartás gördülékenységét, a rendvédelmi szervek feladatainak összehangolásának fejlődését.

Kitelepítési-, befogadási tervek: A kitelepítési terveket előkészítettük a belvízzel fenyegetett települések polgármesterei részére. A befogadási terveket a Jász-Nagykun-Szolnok Megyei Katasztrófavédelmi Igazgatósággal együttműködve, az ottani tervezett kitelepítésekkel érintett Pest megyei településekre elkészítettük.

Veszély-elhárítási tervezés: A 2014. évben a települési veszély-elhárítási terveket a polgármesterek felülvizsgálták, és a kirendeltség összesített veszély-elhárítási tervben az adatok pontosítása, és a kockázatértékelés felülvizsgálata megtörtént. A kirendeltség összesített terve alapján a járási tervkivonatokat a járások védelmi ügyintézői aktualizálták. 

Helyi Védelmi Bizottságokkal kapcsolatos feladatok és a helyi védelmi bizottságok tevékenysége: A 2014. évben megtartott rendkívüli és soron következő rendes HVB üléseken egyaránt részt vettek a katasztrófavédelmi elnökhelyettesek, és a kirendeltségvezető. A HVB-k elnökeivel rendszeres kapcsolatot tartanak, a közös feladatok és aktualitások tekintetében, az együttműködésük rendszeres, és példaértékű. Közös feladatok végzése esetén a segítségnyújtás és kérés akadálymentes. 

A HVB elnökök részére minden esetben sms-ben tájékoztatást küldünk a meteorológiai riasztásokról. A katasztrófavédelmi megbízottak a HVB-k védelmi ügyintézőivel rendszeres kapcsolatban állnak a HVB ülések anyagait (meghívók, jegyzőkönyvek, előterjesztések) készítésében részt vesznek. 

Közbiztonsági referens hálózat: Cegléd KvK illetékességi területén 11 fő közbiztonsági referens kinevezése történt meg. A referensekkel a kinevezésük és felkészítésük óta a közös munka évről- évre hatékonyabb. Aktívan vesznek részt a rájuk vonatkozó feladatok elvégzésében, sikeresen közvetítenek a kirendeltség és a polgármester közötti kapcsolattartásban.

Önkéntes mentőcsoportok helyzete: 2014. augusztus 30-án került megrendezésre a Kőris, a Gerje és a Tápió Járási Önkéntes Mentőcsoport Nemzeti minősítő Gyakorlata.2014-ben a hivatásos erők munkájának segítése érdekében alakítottuk meg a magas szintű helyismerettel rendelkező települési önkéntes mentőcsoportokat, Cegléden és Nagykátán. A Cigle Önkéntes Települési Mentőcsoport 6 fővel a Nagykáta Önkéntes Települési Mentőcsoport 5 fővel alakult meg. Eskütételére és rendszerbeállító gyakorlatára 2015. I. félévben kerül sor.

Katasztrófavédelmi Ifjúsági Verseny: A 2014. évi felmenő rendszerű katasztrófavédelmi ifjúsági versenyen, a dél-pest megyei iskolák diákjai közül, 6 általános és 5 középiskolai csapat vett részt. A hivatásos tűzoltó állomány, a Vöröskereszt Ceglédi szervezete, illetve a Rendőrkapitányság munkatársai, mint állomásparancsnokok vettek részt a verseny lebonyolításában. 

A rendezvénysorozat egyike a lakosság szűkebb, de sérülékenyebb részének, az ifjúságnak, a megnövekedett biztonsági kihívásokra (természeti és civilizációs katasztrófák) történő felkészítésnek. Célunk hozzájárulni a felnövekvő nemzedék tudatos, környezetkímélő gondolkodásmódjának, veszélyhelyzetben pedig az önvédelmi és segítő magatartásának kialakításához.


A 2014. évben Nyílt Napot tartottunk, rendezvényt főként családok látogatták. A programban szerepelt roncsvágási gyakorlat, próbariasztás, foglalkoztató füzet feldolgozása, és puttonyfecskendő használat. A nyílt napon a közösségi szolgálatos diákok segítőként vettek részt

Közösségi Szolgálat: 2011. évi CXC. a nemzeti köznevelésről szóló törvény előírja az érettségi vizsga feltételeként 50 óra önkéntes tevékenység végzését a diákok számára. A katasztrófavédelmi kirendeltség aktívan vesz részt a diákok foglalkozatásában, 2014-ben 9 megállapodást kötöttünk középfokú oktatási intézménnyel.

Iparbiztonsági szakterület

A kirendeltség illetékességi területén felső küszöbértékű veszélyes anyagokkal foglalkozó veszélyes ipari üzem nincs, alsó küszöbértékű veszélyes anyagokkal foglalkozó veszélyes ipari üzem egy található, az alsó küszöbérték 25%-át elérő vagy meghaladó veszélyes anyaggal foglalkozó veszélyes ipari üzemek száma 7 db. 

A 2014-es évben végrehajtott 28 üzemazonosítási eljárás során további alsó-felső küszöbértékű illetve az alsó küszöbérték 25%-át elérő vagy meghaladó veszélyes anyaggal foglalkozó veszélyes ipari üzem nem került azonosításra.

Veszélyes áruszállítás: Az iparbiztonsági felügyelő és a hatósági osztály dolgozója rendelkezik ADR és RID vizsgával, ellenőrzési jogosultsággal. Az ADR-RID ellenőrzéseken többször részt vesznek társszervek is, mint a Rendőrség, az NKH, a NAV. A társszervekkel az együttműködés zökkenőmentes. A 2014-es év során a kirendeltség 7 esetben vett részt több megyét érintő több napos disaster ADR-RID ellenőrzésen a közúti és vasúti veszélyes áru szállítás területén.

Alapvető és létfontosságú rendszerelemek: 2014-ben a kirendeltség illetékességi területén több településen nagy volumenű csatorna- és egyéb közműfejlesztés kivitelezésére került sor, ennek következtében jelentős számú gázvezeték-átvágás, fordult elő. A gázvezetékek sérülését követően minden esetben hatósági eljárást kezdeményeztünk.

Integrált Katasztrófavédelmi hatósági osztály tevékenysége

Kirendeltségünkön a preventív, illetve hatósági, szakhatósági tevékenység a szakmai felügyelők és a hatósági osztály között összehangolt módon, a kiadott szabályzóknak megfelelően történik, így minden területen felkészült szakemberek hajtják végre az ellenőrzéseket.

Az integrált hatósági tevékenység eredményei a csökkenő számú a külterületi tüzek, a szén-monoxid-mérgezések, az adventi tűzesetek száma, és mindez az állampolgárok élet- és vagyonbiztonságának javulását jelenti. Az integrált szemléletű munkamódszer a hatósági feladatok nagyobb mennyiségben és eredményesebb végrehajtását eredményezte. 

A hatósági osztály a 2014-es évben összesen 1219 db hatósági eljárást indított. Szakhatósági ügyek száma 245 db, a vizsgált időszak alapján az előző évhez képest növekedést mutat. 

A főigazgatói feladatszabásnak megfelelően az állampolgárok biztonságának elősegítése érdekében, hatósági ellenőrzések számának folyamatos növelését sikeresen végrehajtottuk, összesen 1530 db ellenőrzést hajtott végre, mely több mint duplája, a 2013-as évben végrehajtott 702 db ellenőrzésnek. 

A 1028 db tűzvédelmi ellenőrzések egy részét a központilag koordinált ellenőrzések tették ki, azonban jelentősen megemelte ellenőrzéseink számát a vonulós állomány által tartott tűzoltó-vízforrás ellenőrzések, valamint az év elején az időjárásból adódóan szükségesnek ítélt és tartott vegetációs területek ellenőrzése. Kirendeltségünk a 377 db polgári védelmi ellenőrzés végrehajtására is különös figyelmet fordított a lakosság védelmének szem előtt tartásának érdekében. Területünkön a veszélyes üzemek jelenléte nem jellemző, azonban a küszöbérték alatti üzemek, a közúti- és vasúti szállítmányok ellenőrzését, valamint 110 db hulladék szállítás megfelelő minőségű elvégzéséről az Iparbiztonsági Felügyelővel közösen végezzük. 

Illetékességi területünkön a tavalyi évben 15db tűzvizsgálati eljárás került megindításra, melyeket a Tűzoltósági Felügyelő szakmai iránymutatásával és hatékony közreműködésével végezzük. 

A Kirendeltség hatósági osztálya mind a hatósági tevékenységet végzők, mind a vonulós állomány részére folyamatos képzéseket tart, az esetleges fontosabb jogszabályváltozásokról, egy-egy új ellenőrzés típus bevezetésénél.

2014. évben új hatáskörként jelentkezett a létfontosságú rendszerelemek azonosítása, valamint a gáz csatlakozóvezetékek és felhasználói berendezések műszaki-biztonsági felülvizsgálat megállapításainak felülvizsgálata céljából kezdeményezett hatósági eljárások. 

Folyamatosan vizsgáljuk, hogy milyen formanyomtatványra, tájékoztató kiadványra van szüksége a lakosságnak ahhoz, hogy a jogszabályi kötelezettségeinek egyszerűbben és problémamentesen eleget tudjon tenni, így a 2014-es évben, a hatósági osztály bevezetett egy formanyomtatványt a szabadtéri égetés bejelentéséhez, melyet az óta, előszeretettel alkalmaznak az állampolgárok. 

Gazdálkodási tevékenység

Gazdálkodási tevékenységünket a költségtakarékosság, a tulajdonosi szemlélet jellemzi. 

Az üzemeltetési és fenntartási feladatok végrehajtása során törekedtünk a kiadások racionalizálására, a tartalékok feltárásával és felhasználásával egy gazdaságosabb, az erőforrásokkal hatékonyabban gazdálkodó működési forma kialakítására. Ingatlanaink átlagos állapota a folyamatos kisjavítási, karbantartási munkálatoknak köszönhetően megfelelőnek mondható. 

Az elmúlt évben kiemelt figyelmet fordítottunk a jármű balesetek csökkentésére és műszaki állapotának fenntartására. Állapotuk megóvása érdekében folyamatos oktatásokat tartottunk a műszaki megbízottaknak, gépjárművezetőknek, szerparancsnokoknak. továbbá a rendőrség meghívásával oktatás került megtartásra a gépjárművezetők részére.

A személyi védőfelszerelések, védőruhák bevethető állapotban tartása a katasztrófavédelem hivatásos állománya, a tűzoltási, műszaki mentési tevékenységet végző beavatkozó állománya számára biztosított. 

Humán Szakterület

A Kirendeltség humán tevékenységét a Pest Megyei Katasztrófavédelmi Igazgatóság szakmai irányítása alatt végzi. A szakmai munka végzése napi szintű kapcsolattartással történik. 

Cegléd KvK vonatkozásában a fluktuációról nem beszélhetünk állománymegtartó képességünk kiváló. 

Kirendeltségünkön a beosztás betöltéséhez szükséges állami iskolai végzettséggel mindenki rendelkezik.

Az állomány teljesítményértékelését az egységes és integrált közszolgálati teljesítményértékelési informatikai rendszer (TÉR) felhasználásával végeztük. 

2014-ben is kiemelt hangsúlyt fektettünk a szolgálati balesetek megelőzésére, illetve a munkahelyi balesetek megelőzésére. Az időszakos egészségügyi, pszichikai alkalmassági vizsgálaton és a fizikai felmérőn minden érintett részt vett. 

Következő időszakra vonatkozó kitűzött céljaink

A hatékonyan működő és az integrált hatósági ellenőrzések darabszámát tekintve országos szinten is az élmezőnybe tartozó kirendeltségünkön a - következő időszakban a tevékenységünk minőségének további javítása. 

További céljaink állomány folyamatos képzése, a technológiai fejlődésből eredő újonnan megjelenő veszély források megismerésére az azokból eredő balesetek elkerülésére való felkészítése, és a kirendeltségen zajló kétirányú információ áramlás további javítása.

Feladataink végzése közben továbbra is a költséghatékony munkavégzés fontos feladatként jelentkezik, melyet a korábbi időszaknál is kiemeltebben kezelünk az elkövetkező időszakban.

A 2015-ös munkához minden feltétel adott, a vezetők és a munkatársak pedig rendelkeznek a szükséges képzettséggel. A katasztrófavédelem számít az együttműködőkre, az önkormányzatokra, az önkéntesekre az eredményes munkavégzésben.

Összegzés

Összefoglalva 2014-es évet el lehet mondani, hogy a szervezet sikeresen betöltötte rendeltetését, pozitív a társadalmi és a nemzetközi megítélése, javult a megelőzés, ennek hatására csökkent a veszélyes események száma. Jelentős előrelépés történt az önkéntességben, a vezetői munka előrelátásában, egységességében, szakszerűségében. Példátlanul javult a területi lefedettség, fejlődött a technikai, informatikai támogatás, a védelmi igazgatás rendszere, hatalmas lépést jelent az új Országos Tűzvédelmi Szabályzat megalkotása. Megerősödött az integrált hatósági munka, annak szemléletmódja jelentősen átalakult.

A 2015-ös munkához minden feltétel adott, a vezetők és a munkatársak pedig rendelkeznek a szükséges képzettséggel. A katasztrófavédelem számít az együttműködőkre, az önkormányzatokra, az önkéntesekre az eredményes munkavégzésben.
3. sz. melléklet
Pest Megyei Katasztrófavédelmi Igazgatóság

2241 Sülysáp Szent István tér 1.
Tisztelt Képviselő-testület!

Tisztelt Polgármester Úr!

Cegléd Katasztrófavédelmi Kirendeltség hivatásos állománya az elmúlt időszakban biztosította az illetékességi területén élők biztonságát, állományunk áldozatkész munkájának köszönhetően az elmúlt években csökkent a szabadtéri tűzesetek, kéménytüzek és a szénmonoxid mérgezések száma, széles körben történt meg a lakosság tájékoztatása mely eredményekkel jelentősen nőtt az illetékességi területünkön élők biztonsága.

A megnövekedett feladatrendszer mentális tekintetben is nagyobb terhet ró a beavatkozó állományra, melynek eredményeképpen fokozottan előtérbe kerül, munkavégző-képesség újratermelése, a minőségi munkavégzés elősegítésének fontossága.
Tisztelt Képviselő-testület, az infrastruktúra javítása, és a rekreáció feltételeinek fejlesztése érdekében, az önkormányzat lehetőségihez mért anyagi, tárgyi támogatásukat kérem, Cegléd Katasztrófavédelmi Kirendeltség részére, ezen keresztül a kirendeltségen dolgozó állomány munka-körülményeinek javítására.

  A Cegléd Katasztrófavédelmi Kirendeltség számára kiemelt fontossággal bír az illetékességi területen településeivel folytatott együttműködés, melynek eredményessége az elmúlt három évben megmutatkozott. Közös céljaink előtérbe helyezése érdekében kérem, hogy szándékunk támogatása pozitív elbírálásban részesüljön. 
Cegléd, 2015. március 11.

Tisztelettel:

Tóth László tűzoltó alezredes

           kirendeltség-vezető

